REPUBLIKA SRBIJA

NARODNA SKUPŠTINA

Odbor za prostorno planiranje,

saobraćaj, infrastrukturu i

telekomunikacije

01 Broj: 06-2/43-14

12. maj 2014. godine

B e o g r a d

Z A P I S N I K

PRVE SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

ODRŽANE 9. MAJA 2014. GODINE

Sednica je počela u 10.00 časova.

Saglasno članu 25. stav 2. Poslovnika Narodne skupštine sednicom je, do izbora predsednika Odbora, predsedavao narodni poslanik Vučeta Tošković, najstariji prisutan član Odbora.

Sednici su prisustvovali članovi Odbora: Zoran Bojanić, Branka Bošnjak, Jovica Jevtić, Dragan Jovanović, Milan Kovačević, Saša Mirković, Milutin Mrkonjić, Mujo Muković, dr Vladimir Orlić, Katarina Rakić, Aleksandar Senić i Goran Ćirić.

Sednici Odbora su prisustvovali zamenici članova Odbora: Jovana Jovanović (zamenik Jovana Markovića), dr Novica Tončev zamenik, člana Odbora, koji je podneo ostavku na funkciju narodnog poslanika, i Momo Čolaković (zamenik Konstantina Arsenovića).

Sednici nije prisustvovao član Odbora Zoran Milekić, niti njegov zamenik.

Predsedavajući je konstatovao da su ispunjeni uslovi za rad i odlučivanje saglasno članu 80. stav 1. Poslovnika Narodne skupštine, a zatim je Odbor prešao na rad prema unapred određenom:

**D n e v n o m r e d u**

1. Izbor predsednika Odbora;

2. Izbor zamenika predsednika Odbora.

Prva tačka dnevnog reda - **Izbor predsednika Odbora**

Odbor je, na predlog narodnog poslanika dr Vladimira Orlića, jednoglasno izabrao narodnog poslanika Milutina Mrkonjića za predsednika Odbora za prostorno planiranje, saobraćaj, infrastrukturu i telekomunikacije.

Predsednik Odbora Milutin Mrkonjić je zahvalio na izboru.

Druga tačka dnevnog reda - **Izbor zamenika predsednika Odbora**

Odbor je, na predlog predsednika Odbora Milutina Mrkonjića, jednoglasno izabrao narodnog poslanika Katarinu Rakić za zamenika predsednika Odbora za prostorno planiranje, saobraćaj, infrastrukturu i telekomunikacije.

Na sednici Odbora vođen je tonski zapis.

Sednica je zaključena u 10.10 časova.

SEKRETAR ODBORA PREDSEDNIK ODBORA

Biljana Ilić Milutin Mrkonjić